Jung Chae-yeon

Jung Chae-yeon (Hangul: ; lahir 1 Disember 1997) atau lebih dikenali sebagai Chaeyeon, ialah seorang penyanyi, pelakon dan model wanita Korea Selatan. Beliau merupakan ahli kumpulan wanita Korea Selatan, DIA. Beliau menduduki tempat ke–7 di dalam Produce 101 dan menjadi salah seorang daripada ahli kumpulan wanita I.O.I.

Kehidupan awal
Jung Chae-yeon lahir pada 1 Disember 1997 di Suncheon, Jeolla Selatan, Korea Selatan. Beliau menghadiri School of Performing Arts Seoul dari tahun 2012 sehingga 2016 bersama ahli DIA, Ahn Eun-jin. Pada 4 Februari 2016, Jung tamat pembelajaran dari sekolah tersebut.

Kerjaya
Chaeyeon merupakan seorang pelatih MBK Entertainment selama 8 bulan. Sebelum kemunculan pertama rasminya bersama DIA, beliau muncul di dalam video muzik Elsie dan K.Will untuk lagu "I'm Good" sebagai watak utama.

2015: Debut dengan DIA 

Pada bulan Januari 2015, MBK Entertainment mengumumkan rancangan mereka untuk membentuk kumpulan wanita baru, pada asalnya dengan strategi untuk mempunyai calon berkemungkinan untuk bertanding di dalam sebuah program realiti. Selepas idea itu dimansuhkan, MBK mengambil keputusan untuk memilih ahli secara dalaman dan barisan ahli terakhir didedahkan dengan tujuh ahli termasuk Seung-hee, Cathy, Eunice, Jenny, Ye-bin, Eun-jin dan Chae-yeon sendiri.

DIA mengeluarkan album sulung mereka, Do It Amazing pada 14 September 2015 bersama lagu utama, "Somehow". Penampilan awam rasmi pertama mereka merupakan pada hari yang sama dimana kumpulan ini membuat persembahan di Dewan Seni Ilchi, Seoul. Mereka membuat penampilan pentas rasmi pertama mereka di dalam program muzik, M! Countdown pada 17 September 2015.

2016: Produce 101, I.O.I dan debut lakonan 

Pada bulan Disember 2015, MBK Entertainment mengumumkan bahawa Jung menarik diri buat sementara waktu dari kumpulan untuk menyertai rancangan Produce 101 dimana beliau menjalani ujian pemilihan dan menandatangani kontrak sebelum DIA membuat kemunculan pertama. Chaeyeon menduduki tempat ketujuh secara keseluruhan dengan 215,338 undi sebelum membuat kemunculan pertama bersama kumpulan projek, I.O.I pada bulan Mei 2016. Seminggu selepas album mini sulung mereka, Chrysalis dikeluarkan, MBK Entertainment mengesahkan bahawa Chaeyeon akan kembali ke DIA untuk kemunculan kembali mereka pada bulan Jun 2016. Pemilihannya untuk berlakon di dalam drama tvN, Drinking Solo telah disahkan pada 30 Jun 2016.

Album mini kedua DIA, Spell dikeluarkan pada 13 September 2016 bersama lagu utama, "Mr. Potter". Selain daripada drama Drinking Solo, Chaeyeon juga muncul di dalam rancangan varieti Hit the Stage bersama ahli DIA, Eun-jin dan Go Go With Mr. Paik bersama Onew dari Shinee. Chaeyeon juga telah didedahkan sebagai wajah baru jenama barang kemas, Lamucha pada minggu yang sama dan menandatangani kontrak selama setahun bernilai 200 juta won.

Chaeyeon menyertai semula I.O.I untuk promosi kedua mereka sebagai kumpulan penuh menerusi album mini, Miss Me? bersama lagu utama, "Very Very Very" pada 17 Oktober 2016. Semasa siaran 21 Oktober 2016 Music Bank, beliau membuat persembahan dua kali; sekali bersama DIA untuk persembahan terakhir mereka di televisyen untuk lagu "Mr. Potter" dan kemudiannya bersama I.O.I. semasa promosi mereka untuk lagu "Very Very Very". 

Pada bulan Disember 2016, Chaeyeon telah dipilih untuk berlakon di dalam drama web 109 Strange Things yang juga dibintangi Choi Tae-joon. Chaeyeon memainkan watak sebagai pelajar falsafah senior Shin Ki-won yang keluarganya mengambil KDI-109, sebuah robot dari masa depan. Drama ini akan ditayangkan di Naver TV Cast pada awal tahun 2017, dengan enam episod. Chaeyeon mula menjadi model untuk Jill Stuart New York pada bulan Januari 2017.

2017–sekarang: Kejayaan lakonan 
Pada tahun 2017, Chaeyeon berlakon di dalam drama SBS, Reunited Worlds sebagai versi muda karakter Lee Yeon-hee. Beliau kemudiannya membintangi drama web I Am. Pada bulan Disember, Chaeyeon diumumkan telah menyertai barisan ahli rancangan realiti SBS, Law of the Jungle untuk episod Chile.

Pada tahun 2018, Chaeyeon membintangi drama hujung minggu KBS Marry Me Now, memainkan watak sebagai Jang Mi-hee versi yang lebih muda. Chaeyeon juga berlakon dalam filem pertamanya, Live Again, Love Again, yang ditayangkan pada Februari 2018. Pada bulan yang sama, Chaeyeon diumumkan sebagai pengacara baru untuk program muzik SBS Inkigayo. Chaeyeon berlakon dalam drama muzik KBS To. Jenny, watak utama pertamanya di televisyen.

Chaeyeon membintangi drama romantik remaja Netflix First First Love.

Diskografi

Filemografi
Filem
 Tahun Tajuk Role Notes Ref. 2018 Live Again, Love Again Yoon-hee Watak utama 

 Siri televisyen 
 Tahun Tajuk Peranan Saluran Nota Ref. 2016  Drinking Solo  Jung Chae-yeon  tvN   2017  Reunited Worlds  young Jung Jung-won  SBS  Episod 1, 2, 4, 5, 8, 11, 16, 40  2018  Marry Me Now young Lee Mi-yeon KBS2  Episod 1, 4–10, 44  To. Jenny  Kwon Na-ra Watak utama  2019  My First First Love  Han Song-yi  Netflix  

 Siri web 
 Tahun Tajuk Peranan Saluran Nota Ref. 2015  Sweet Temptation  Ah-mi Naver TV Cast  Cameo  2017  109 Strange Things  Shin Ki-won  bersama Choi Tae-joon  I AM Annie 

 Rancangan televisyen 
 Tahun Tajuk Saluran Nota / Peranan Ref. 2016 Produce 101 Mnet Pertunjukan survival yang menentukan ahli I.O.I  Go Go Mr.Paik! tvN  Ahli  2017 Battle Trip KBS2 Pengacara khas (Episod 65–67)  2018 Law of the Jungle in Patagonia SBS Ahli  Inkigayo Pengacara  2019 The Barber of Seville MBC Ahli 

 Videografi 
 Video muzik 
 Tahun Video muzik Album 2016 "Our Night is More Beautiful Than Your Day"(with Yoon Bo-mi, Kim Nam-joo, LE, Seo In-young, Lee Seok-hoon, Taewoon, Yang Da-il, Brother Su, Chancellor dan Kang Min-hee) Merry Summer

 Kredit penulisan lagu 
Semua kredit lagu diadaptasi dari pangkalan data Korea Music Copyright Association, kecuali dinyatakan sebaliknya

TahunLaguAlbumArtisBersama2016 "The Trainee" Happy EndingDIA semua ahli DIA "#더럽" Spell 노는어린이, Yoon Young-min, ahli DIA "Will You Go Out With Me?" YOLO Eunice, Jenny, Yebin, Eunjin, Huihyeon, Ddoli Park, Peter Pan "Mannequin" Eunice, Huihyeon, Jenny, Eunjin, Yebin, Stainboys "You Are My Flower" Eunice, Yebin, 79 "Independence Movement Day" Eunice, Huihyeon, Jenny, Eunjin, Yebin, Eunchae "Will You Go Out With Me?"  Eunice, Jenny, Yebin, Eunjin, Huihyeon, Ddoli Park, Peter Pan "You Are My Flower"  Eunice, Yebin, 79 "Will You Go Out With Me?"  Eunice, Jenny, Yebin, Eunjin, Huihyeon, Ddoli Park, Peter Pan "너는 달 지구" First Miracle DIAID I BinChaenHyunSeu Eunice, Huihyeon, Yebin

 Anugerah dan pencalonan 

 Tahun Anugerah Kategori Karya yang dicalonkan Keputusan Ref.2017 3rd Fashionista Awards Rising Star Award    2nd Asia Artist Awards Best Rookie Award — Television Reunited Worlds   Korea First Brand Awards Female Acting Idol   25th SBS Drama AwardsBest New ActressReunited Worlds2018 31st Grimae Awards Best New ActressTo. Jenny   2018 KBS Entertainment Awards Hot Issue Entertainer  

Nota

Rujukan

Pautan luar

 Jung Chae-yeon di Instagram

Kategori:Kelahiran 1997
Kategori:Orang hidup
Kategori:Penyanyi wanita Korea Selatan
Kategori:Pelakon wanita Korea Selatan